LOS ANGELES POLITIDISTRIKT ER LANDETS STØRSTE POLITIDISTRIKT
OG TJENER NATIONENS MEST BEFOLKEDE AMT.
DE EFTERFORSKER DE MEST BRUTALE OG KOMPLICEREDE MORD.
DETTE ER DERES HISTORIER.
16. MARTS 1988
Jeg blev ringet op af en fra min fars kontor.
De sagde: "Der foregår noget oppe i Bradbury,
men vi ved ikke hvad."
Så jeg hoppede ind i bilen og kørte mod Bradbury.
En betjent stoppede mig.
De sagde: "Hvem er du? Vi lukker ikke nogen ind."
"Jeg er Danny Thompson, Mickey Thompsons søn."
Jeg kunne se det i betjentens øjne, fordi de vidste det.
Og jeg sagde: "Fuck."
Man troede ikke på det.
Det var min far. Man kunne ikke dræbe ham. Han var urørlig.
Racerkøreren Mickey Thompson og hans kone blev myrdet
i deres indkørsel i en fin forstad i LA.
Hr. og fru Thompson blev skudt flere gange i overkroppen.
Mordene på Thompson og hans kone Trudy
i indkørslen til parrets hjem i Bradbury.
Politiet kalder det et af de mest mystiske kendismord.
Det er en grad af ondskab, vi håber, vi ikke ser.
Mickey Thompson var elsket af alle. Han havde ingen fjender.
LA politidistrikt er de bedste af de bedste.
Nogle af de mest kendte sager bliver ført i Los Angeles.
Man skal være 110 procent dedikeret.
Det er mord. Det er den alvorligste kriminalitet.
Det hele kan koges ned til passion og pligtfølelse.
Retfærdighed kommer med sandheden.
Los Angeles er virkelig enorm.
Er der offentlig transport?
Nej! Man skal køre.
Folk elsker deres biler i Los Angeles.
Det er et kæmpe område, hvor bilelskere kan vise deres varer frem.
Dengang i 80'erne i Los Angeles var der gaderæs, der havde sin egen kultur
med dragracing, motocross og offroad.
Da jeg var til biler dengang,
vidste jeg, at Mickey Thompson var en legende.
Thompson var kendt som en innovatør,
en banebrydende bilbygger og en racerkører, der bare ville vinde.
Den hurtigste mand på hjul.
Mickey Thompson.
Se internationale fartkonger i aktion. Mickey Thompson.
Han har konkurreret i alle former for billøb.
På et tidspunkt havde min far over 370 rekorder.
Men den, der satte ham på kortet,
var, da han som den første amerikaner kørte over 650 i timen.
Hans topfart var 654,4 kilometer i timen,
en rekord for envejskørsel.
Mickey Thompson var ikke bare en vinder, og han var ikke bare interesseret i biler.
Han var promotor.
Det var ham, der opfandt indendørs stadionræs.
Nu laver vi det, vi kalder kortbaneløb.
Vi laver det på fodboldbaner, baseballbaner, i haller, hvor som helst.
Thompson tager sejren!
Mickeys søn Danny har også besluttet
at dedikere sin fremtid til bilvæddeløb.
Jeg kørte fuldtid i min fars serie.
Vi fyldte stadionerne op. Det var utroligt.
Thompsons egen søn deltog,
og hans kone Trudy promotede også eventen.
Jeg vil være tæt på ham og gøre det, han gør og køre hurtigt.
Jeg kommer til at køre i racerbiler i lang tid.
Og jeg kommer til at vinde mange flere løb.
16. MARTS 1988 7:00
Jeg blev ringet op tidligt om morgenen.
De sagde: "Kender du Mickey Thompson?" "Ja, selvfølgelig."
Han siger: "Han og hans kone er vist blevet skudt foran deres hus,
og der skal du hen nu."
Vi havde dronningen af vores kriminalteknikerne, Liz Devine.
Hun er genial, og alle ville have hende på deres gerningssted.
Jeg elsker at komme ud. Så jeg tog min dragt
og mit kit og kom afsted.
Under denne sag var jeg kriminaltekniker
for Los Angeles politidistrikt.
Vi mødtes og kørte op til Bradbury Estates.
Bradbury Estates er et eksklusivt boligområde.
Det er et indhegnet boligområde.
Min datter Juliana tog ridetimer i Bradbury Estates.
Hver gang jeg kom der, skulle jeg vise id,
og jeg skulle vise tilladelse fra staldejeren for at komme ind.
Jeg kunne ikke begribe,
hvordan nogen kunne komme ind og dræbte Mickey Thompson og hans kone?
Da jeg kørte derind, var det tydeligt, at det var en stor sag.
Jeg har aldrig set så mange kameraer på ét sted i mit liv.
Det var selvfølgelig et meget flot hus.
Det var en meget bred indkørsel.
Mickeys kone Trudy lå for enden af den skrånende indkørsel.
Hun var blevet skudt,
og blodet løb ned i rendestenen.
TRUDYS LIG
Mickey Thompson lå ved garagen...
MICKEYS LIG
...som er på toppen.
Han var blevet skudt i kroppen.
Han var også blevet skudt i hovedet.
De skød også hende i hovedet.
Vi går rundt og taler med folk,
og vi taler med nogle af vidnerne.
Vi hørte en række skud.
NABO
Pludselig var der ti til 15 sekunders stilhed.
Så hørte jeg Mickey Thompson råbe: "Gør ikke min kone fortræd!"
Det næste, vi hørte, var endnu en række skud og så stilhed.
Dr. Johnson boede bag Mickey og Trudy...
DR. JOHNSONS HUS - THOMPSONS HUS
...og da han hørte skud, kiggede han ud,
og han så cyklerne køre ned ad Woodlyn Lane.
Dr. Johnson så to unge sorte mænd på racercykler.
Det var sådan, de flygtede.
INGEN ADGANG KUN FOR BEBOERE
Dr. Johnson sagde også, at Mickey Thompson havde en daglig rutine.
Klokken seks hver morgen forlod de deres hus i Bradbury
og kørte hele vejen til deres kontor på Anaheim Stadium.
De havde en varevogn, og Trudy kørte normalt.
Hun bakkede den ud,
han åbnede døren, hoppede ind, og de kørte på arbejde.
Vi ved, at der er to mænd på cykler,
som vi formoder er drabsmændene, men hvad var deres formål?
Det kunne være røveri,
men da kriminalbetjentene tjekkede varevognen, som Trudy kørte i,
var den fuld af dyre smykker,
og Mickey havde flere tusinde dollars i pungen.
Det blev ikke taget, ikke rørt.
Der ligger ting på sædet, og de tog dem ikke.
Det giver ingen mening.
Naboen hørte Mickey råbe til Trudy,
og de gik efter hende først.
I et røveri dræber de aldrig kvinden først.
De dræber altid manden først.
Han er en stor fyr. Det var helt ulogisk.
Trudy lå nede på jorden.
Der var knækket negle af.
Jeg tænkte, at hun kørte.
De skød gennem vinduet mod hende.
Jeg tror, hun prøvede at flygte og ikke kæmpe.
Og Mickey var vendt mod hende.
Og det...
...knuste mit hjerte.
Det var så grusomt.
Alle siger, at Mickey elskede Trudy.
Han var helt hengiven til hende,
og han var vildt forelsket i hende.
Da min far og Trudy blev gift, var det en stor ting.
Hun havde en fantastisk personlighed, meget jovial,
og de havde et godt forhold.
De var et godt team sammen.
De var et godt match på samme måde, som en akkord er en god akkord.
De var meget forskellige...
TRUDYS NEVØ
...men det virkede på fantastisk vis.
Min tante Trudy var en vigtig del af mit liv.
Trudy havde ynde, venlighed og kærlighed.
Det var hende, der fik folk til at føle, de blev værdsat.
Hele gerningsstedet var udenfor,
men jeg prøvede at være observant og se, hvad der så forkert ud.
Vi gik ind på kontoret ved siden af garagen.
Og ud af øjenkrogen så jeg nogen derinde,
og jeg skreg.
Betjentene kommer selvfølgelig løbende ind. Ray var der.
Det var en mannequin i fuld størrelse af Mickey Thompson i hans racerdragt.
Jeg var så flov.
Vi grinede alle sammen, men jeg...
Det var et lyst øjeblik. Et tiltrængt øjeblik.
Man skal lette stemningen... Jeg ved det ikke.
Man skal grine, så man ikke græder. Det skal man bare.
Så siger man: "Okay, det er mit job. Jeg må derud igen."
Jeg kiggede mig omkring
og prøvede at vurdere, hvad jeg kunne bidrage med.
Jeg fik taget billeder af mudrede skoaftryk i indkørslen.
Der var en strømpistol på jorden ved siden af Mickey.
Der var patronhylstre.
Ved siden af garageporten var der nogle små appelsintræer.
Jeg kiggede, og jeg så appelsinskræller på jorden.
APPELSINSKRÆLLER
De var skåret.
Og de var friske.
Jeg tænkte bare: "De sad derude,
og de spiste en appelsin, mens de ventede på at henrette folk."
Det fortalte mig,
at de vidste, hvor de skulle sidde og vente.
Man begynder at samle det hele.
De lå og ventede foran garagen.
Der var strømpistolen.
Blev den brugt på Mickey eller hende? Vi er ikke helt sikre.
Men den var der, så de kunne tage kontrollen.
Racercykler, pistoler...
Dræbt i den sekvens, der ville gøre mest skade og smerte på Mickey.
Det ligner et attentat.
Det var et attentat.
Vores primære mistænkte er to sorte mænd.
De beskrives som 20 til 30 år gamle.
Der var en kvinde, der kørte ad vejen nær Bradbury Estates.
Mens hun kører, kommer to sorte mænd på cykler ud fra den lille indkørsel.
De virkede ude af kontrol. De kørte så hurtigt.
Men hun så dem, for hun var tæt på at ramme dem,
og som en god borger ringede hun ind.
Hun lagde en besked til politiet,
og politiet fik hende i kontakt med en fantomtegner.
Betjentene var opmærksomme på omkringliggende områder,
og vi stopper trafikken ved store vejkryds.
Vi uddeler tegningerne af de mistænkte.
Kriminalbetjentene fra drabsafdelingen i LA håber på, at nogen
ser denne rapport om mordet på racerlegenden Mickey Thompson
og hans kone Trudy
og kommer frem med informationer om de to mænd.
EFTERSØGT FOR MORD
Mediedækningen var...
De proppede det ned i halsen på en hvert andet sekund.
Politiet siger, de blev skudt flere gange...
De to mænd flygtede på racercykler.
Det største ubesvarede spørgsmål er: "Hvorfor?"
Det var på alle kanaler.
Det var på alle de store tv-stationer. Selv de små tv-stationer var der.
Medierne var ude af kontrol.
Det var meget ubarmhjertigt og hårdt at se det i nyhederne,
når helikopterne
viste billeder af, hvor deres lig var.
Og der var ingen plads til at sørge.
En af de ting, man skal gøre, er at lære ofret at kende.
Hvornår kom de i den situation, hvor de blev ofre?
Det er vigtigt.
Vi blev bedt om at tage til et hus ikke langt fra gerningsstedet,
hvor familien var samlet.
Alle var meget triste og i dyb sorg.
Vi kom for at tale med dem.
Det er det værste ved jobbet.
Jeg tror, alle var i en tåge.
"Sker det her virkeligt?"
MICKEYS SØSTER
De dræbte de to bedste mennesker i hele verden.
I forsamlingen var søsteren Collene,
og hun elskede Mickey og Trudy højt.
Danny, som prøvede at give så mange informationer, han kunne,
men han var knust.
Han var så ked af det.
Jeg sagde til efterforskerne: "Det er ikke en nem bolig at komme ind i.
Man skulle have en plan.
Og den skulle være gennemtænkt."
Mens vi interviewede alle i familien, havde de en følelse af:
"Mike Goodwin måtte være ansvarlig."
Mickey Thompson og Mike Goodwin havde lignende forretninger.
Mickey Thompson bragte Baja-racerstilen indendørs.
Mike Goodwin efterlignede det til en vis grad
på motocrossbanen.
De to besluttede, at et partnerskab ville gavne dem.
Mike Goodwin var utrolig skarp, havde en utrolig stor personlighed,
var utrolig karismatisk, og han var vant til at vinde.
Han vandt alt, han rørte ved.
Mickey og Trudy havde fokuseret på bilerne,
og på samme tid begyndte Goodwin at promote
motorcykelløb under lignende forhold.
At bringe motorcyklerne ind sammen med bilerne gav god mening.
Mickey Thompson havde navnet.
Han gav sit navn og ry for at fylde stadionet.
Min far fik kontrakterne på Anaheim Stadium
for både offroad og supercross.
Det lignede, at Goodwin ville være en god partner.
Men efter et par events, betalte Goodwin ikke regningerne
og brændte broerne til stadionerne
ved ikke at betale og være Goodwin.
Da vi undersøgte Mike Goodwins baggrund, var en af de ting, vi fandt ud af,
at når han fik chancen, ville han snyde dig.
Han var en skurk.
For Mickey var integritet, og at sørge for at der blev taget hånd om alle,
utroligt vigtigt.
Det gik op for Mickey:
"Nej, jeg vil ikke lægge navn til sådan noget."
Så Mickey afbrød partnerskabet,
og det var begyndelsen på en lang juridisk kamp.
Alle retssagerne.
Min far blev ved med at vinde, og dommene var på hans side.
Goodwin begyndte at flytte penge rundt, begærede konkurs
og flyttede penge fra den ene til den anden.
Sidst gang jeg så Mickey og Trudy, var der et opkald.
Mickey satte den på højttaler.
Jeg genkendte Goodwins stemme,
og han sagde:
"I kommer til at betale.
I vil aldrig se enden på det."
Goodwins tone var dødsensalvorlig.
En af de sidste gange, jeg talte med min far, advarede han mig om,
at Goodwin var ude af kontrol.
Vi skal selvfølgelig interviewe Mike Goodwin.
Så vi kører ned til deres advokatkontor.
Da vi kom ind, stod Mike Goodwin bag sin advokat.
Hans advokat sagde: "Vi lader ham ikke tale med jer."
Og han stod der...
Han havde en mimik...
Hænderne op.
Han pegede på sin advokat. Jeg tænkte: "Åh gud, jeg kaster op."
Michael Goodwin fortalte sin advokat,
at han var i et fitnesscenter klokken seks den morgen,
og han talte med folk. Mange kunne bekræfte, at han var der.
Mike Goodwin var på et løbebånd i Orange County,
da de to blev dræbt i San Gabriel Valley.
Så der var intet, der forbandt Mike Goodwin med gerningsstedet.
Der er ingen beviser, der er ingen rygende pistol,
for ingen fandt ud af, hvem der skød.
Kort tid efter forsvinder Michael Goodwin og hans kone.
Da de kontaktede Michael Goodwins advokat, sagde de:
"Vi ved bare, at de købte en båd, og de forlod landet."
Han kunne hverken afhøres eller efterforskes.
Alle drabsefterforskere i menneskehedens historie
har en eller to sager,
som de ikke kan opklare på grund af manglende beviser.
Der er sager, hvor man tænker:
"Gud, den der generer mig."
Mickey og Trudy fortjente det ikke.
Og nu er den nar Mike Goodwin på flugt.
Ja, det gjorde virkelig ondt på de kriminalbetjente.
De var alle kede af, at de ikke kunne opklare den.
Alle ville have den løst.
De bliver ikke altid løst.
Enheden for uopklarede sager i LA politidistrikt bestod dengang
af seks ældre kriminalbetjente, der var tæt på pensionsalderen.
En stor kriminalbetjent ved navn John Yarbrough sagde:
"Jeg har en stor uopklaret sag om mordene på Mickey og Trudy Thompson.
Du skal høre nuancerne i denne sag,
for der er meget i den, og jeg er gammel. Jeg går på pension.
Du er ung. Det bliver nemt for dig. Så let som ingenting, knægt."
Han gik på pension omkring 1994,
og min nye partner og jeg
overtog kontrollen over sagen fra det tidspunkt.
Jeg havde aldrig hørt om Mickey Thompson, før jeg blev introduceret til sagen.
Det var en højprofileret sag, og jeg var lige startet i drabsafdelingen.
Jeg havde kun været der i to år.
Jeg spurgte Ray til råds. Jeg respekterede ham.
Han gav mig gode råd.
"Man skal spise en elefant en bid ad gangen."
Mark Lillienfeld. Jeg var imponeret af ham.
Hvis jeg bliver myrdet, skal han efterforske mordet.
Han har evner, udholdenhed, intelligens, humor,
og han lod sig ikke blive hundset rundt med af hierarkiet.
Det er godt at stille spørgsmålstegn ved autoriteter.
Man skal tænke globalt, være åben over for andre idéer,
men ikke afvise andre teorier, der kan dukke op.
Var nogen sur på en eller anden af en anden grund
end denne forretningskonflikt mellem Michael Goodwin og Mickey Thompson?
Man skal være åben.
Jeg lagde ud med at mødes med Collene Campbell,
Mickey Thompsons lillesøster.
Collene Campbell er en naturkraft.
Hun er en fantastisk kvinde.
Hvis man har fået myrdet en pårørende, forstår man.
Man har så meget vrede i sig, man kommer ikke videre,
og man genoplever det hver nat i sine mareridt.
Jeg mødte Collene i hendes hjem.
Jeg kunne lide hende med det samme.
Vi havde en forbindelse.
Og efter fire minutter i hjemmet skulle jeg på toilettet.
Da jeg går ned ad gangen,
ser jeg et fotografi af en ung mand på væggen,
og det var Scott, hendes søn.
I 1982 var Collene udsat for
den værste tragedie, en forælder kan udsættes for.
Hun mistede sit barn.
Scott havde hængt ud med de forkerte.
Han blev dræbt, og hans lig blev smidt ud af et fly.
Hun efterforskede det sådan set selv.
Hun samlede alle informationerne sammen.
Hun arbejdede hårdt for at få dem frem i lyset.
Hun var med til at presse på for en retsforfølgelse.
RETSSAGEN ER SIDSTE KAPITEL I FORÆLDRES SØGEN EFTER SANDHEDEN
Hun var kompromisløs, hun gav aldrig op,
hun var konstant på sagen,
og på måder, man ikke kan forestille sig.
Larry Cowell blev i sidste ende dømt for mordet på Collenes søn...
MISTÆNKT FOR DRAB I 1982
...og Collene sagde gentagne gange:
"I skal se nærmere på Larry Cowell."
For det viser sig, at under retssagen mod Larry Cowell
og hans medsammensvorne for mordet på Scott Campbell
vidnede Mickey Thompson faktisk.
Larry Cowell var dybt involveret i narkotikaverdenen,
for han var narkohandler, men han var også vild med racerløb.
Mickey vidnede som et ekspertvidne
om nogle bildele, der blev fundet på Larry Cowells værksted.
Retssagen sluttede otte eller ti måneder før Mickey og Trudy Thompsons død.
Det er usædvanligt, at mord rammer en familie sådan.
Så vi ledte efter en forbindelse.
Vi gennemgik alle Scott Campbell-rapporterne.
Vi talte med den oprindelige kriminalbetjent.
Vi tog det alvorligt.
Der var intet bevis på nogen sammenhæng
mellem mordene på Mickey og Trudy Thompson og mordet på Mickeys nevø Scott Campbell
bortset fra, at de ødelagde en dejlig, stor, varm og kærlig familie.
Min partner og jeg endte med at gå tilbage til start.
Vi fandt på teorier og idéer.
Alle de ting er blevet elimineret. Det, der ikke er elimineret,
er, at nogen blev hyret til mordet, og de blev hyret af Michael Frank Goodwin.
Da Mickey Thompson og Trudy Thompson blev myrdet,
hvis Mike Goodwin ikke var indblandet,
ville man forvente, at han fortsatte sit liv uden at ændre noget.
Men hvad gjorde Mike Goodwin, efter Mickey blev dræbt?
Michael Goodwin og hans kone besluttede at sælge deres hus,
tage alle deres aktiver
og sætte dem ind i en caribisk bank.
Otteogfirs dage efter mordet flygtede han ud af landet på en båd,
som han fik gennem bedrageri.
I 1993 blev Mike Goodwin sigtet for bedrageri,
efter han kom tilbage til USA.
Han blev kendt skyldig og kom i fængsel.
OKTOBER 1995 DØMT FOR BEDRAGERI
Han fik en dom på to og et halvt år.
THOMPSON-DRAB UOPKLARET
Mike Goodwin talte aldrig med politiet, men vi aflyttede hans telefon.
På samme tid interviewede min partner og jeg dem,
de originale kriminalbetjente havde interviewet.
Da vi talte med dr. Lance Johnson, som hørte forbrydelsen, sagde han:
"Min datters bedste veninde Allison Triarsi...
47 METER
...boede over for Mickey Thompson. Hun så det hele."
Han var ikke sikker på, om politiet havde talt med Allison Triarsi.
Da vi gennemgik rapporterne, viste det sig, at det havde de ikke.
De overså hende ikke.
Da mordene fandt sted, blev Allison Triarsi, en 15-årig pige,
faktisk skjult af sine forældre
på grund af det psykologiske traume.
Jeg forstår det. Hvis jeg havde børn...
Hvis min hund var øjenvidne, havde jeg gemt min hund.
Jeg ville ikke lade min hund tale med politiet.
Allison Triarsi er en voksen kvinde nu,
så vi fandt hende.
Allison fortalte os, at hun gjorde sig klar til at gå i skole,
og hun hørte et højt skrig,
da hun løb hen til stuevinduerne, der vendte mod Thompson-ejendommen.
Allison så faktisk
Trudy Thompson kravle på alle fire ned ad indkørslen.
Mickey Thompson knælede med hænderne oppe
og tiggede: "I må ikke dræbe min kone."
Han tiggede ikke for sit eget liv, men for hendes.
Da Trudy kom til enden af indkørslen, skød gerningsmanden mod Trudys hoved.
Allison ser den samme gerningsmand gå op og skyde og dræbe Mickey.
Allison kunne med det samme beskrive,
at det var to afroamerikanske mænd, der flygtede på racercykler.
De ville have Mickey til at se hende lide,
så han vidste,
at det sidste, han nogensinde vil se på denne jord,
var hans livs kærlighed, der blev henrettet.
Han elskede hende højt.
Sådan var han bare.
At han ville udsætte sig selv for fare for at beskytte hende
var ingen overraskelse.
De planlagde at torturere min far.
Det er tydeligt.
Og det gjorde de.
Da vi hørte Allisons version af hændelsen,
slog det sømmet længere ind i kisten
og bekræftede det, vi allerede troede.
Hun er det eneste levende øjenvidne,
der kunne beskrive de faktiske skud mod begge ofre.
Hun var ret vigtig.
Én ting er at høre om det. Det er noget andet at se det.
Der var kun én grund til at dræbe dem på denne måde,
og det var ren, ondskabsfuld hævn.
Men vi skulle bruge flere beviser for at forbinde Mike Goodwin til mordene.
EFTERÅR 1996 MIKE GOODWIN PRØVELØSLADES
Mike Goodwin blev prøveløsladt fra fængslet.
Han fløj til Santa Ana lufthavn i Orange County.
Så jeg fik hans bagage til at forsvinde, da flyet landede.
Jeg lod, som om jeg var passager på flyet, vi var sure og ventede på vores bagage.
Han anede det ikke.
Jeg havde en båndoptager, for jeg ville optage hans stemme,
for på et eller andet tidspunkt ville jeg aflytte hans telefoner,
så jeg ville kende hans stemme.
Det var mit primære mål,
og det sekundære var bare at møde fyren.
Det er som at lære mordofrene at kende.
Jo mere man ved om den mistænkte, jo bedre kan man finde deres svage punkter
og udnytte det til sin fordel.
Under det 40 minutter lange møde i lufthavnen
var Mike Goodwin fuld af løgn hele tiden.
Mike Goodwin var den yngste Eagle Scout i historien. Løgn.
Mike Goodwin har haft sex med alle Playboy bunnyerne. Løgn.
Mike Goodwin vandt Golden Gloves i Pensacola, Florida. Løgn.
Latterlige, ligegyldige løgne,
der ikke fører til noget, men de viser et adfærdsmønster.
Han kan ikke fortælle sandheden. Hele hans liv var en løgn.
Først var der stille. Der skete ikke noget.
Jeg kan godt lide Lillienfeld, men han sagde ikke noget.
Han kunne ikke. Det er ikke...
Hans job er ikke at ævle løs. Hans job er at efterforske og opklare.
GERNINGSMÆND IKKE IDENTIFICERET
Efter så mange år med drabene på Mickey og Trudy Thompson,
må man se på det på en anden måde.
LA politidistrikts drabsafdeling var ikke drevet af medier,
men jeg havde tidligere brugt tv-programmet America's Most Wanted
i en anden mordsag, og det gav nogle gode spor.
Jeg ville identificere de to gerningsmænd. De var interesserede.
Vi fik et par hundrede henvendelser,
og nogle af dem var skøre henvendelser.
Det var rumvæsener eller John Wayne, der gjorde det,
men nogle af dem var nyttige.
Det, der gør Mark så god,
er, at han finder små ting
og finder på en måde at få informationer.
I dette tilfælde fandt han en pige, der var blevet dårligt behandlet.
Vi fik et opkald på en hotline.
Kvinden havde haft et kort romantisk forhold til Goodwin.
Hun fortalte os, at Mike Goodwin og hende
havde set et program om Mickey Thompson-mordene,
og at Mike havde erkendt,
at han havde arrangeret de mord.
Han pralede med, de aldrig ville fange ham, fordi han var for klog.
Så hun blev et godt vidne,
men det var kun en del af det større puslespil,
at en kvinde i Mike Goodwins liv havde fået indrømmelser,
så hvor mange andre kvinder holder på den hemmelighed?
Jeg blev spurgt af Mark: "Du skal stå i spidsen for det.
Du skal tage til Virginia for at overvåge Goodwins ekskone."
Mike Goodwin var gift, da Mickey og Trudy Thompson blev dræbt,
men senere blev han og hans kone skilt.
Mike Goodwin blev prøveløsladt fra fængslet
på samme tidspunkt, hvor hans ekskone Diana Goodwin
flyttede ind hos sine forældre i Virginia Beach, Virginia.
Vi anmodede og fik tilladelse til at aflytte
Diane Goodwins hjemmetelefon og forretningstelefon i Virginia.
Under undercover-operationer
vil vi gerne stimulere folk til at tale om kriminalitet.
Det er meget almindeligt bare at ringe til personen.
"Jeg er kriminalbetjent Mark Lillienfeld fra drabsafdelingen i Los Angeles.
Jeg vil gerne tale med dig om din eksmand."
Jeg er ligeglad med, om hun vil tale eller bede mig skride,
hvilket hun gjorde, jeg vil bare sætte gang i tankerne.
Da hun begyndte at få opkald fra Mark Lillienfeld,
var vi der for at overvåge hende på flere måder
og se, hvad hun gjorde, for det vil føre til flere beviser.
I et opkald, vi lyttede til,
erkendte hun, at Mike havde indrømmet til hende,
at han var ansvarlig for Thompson-mordene.
Vi har to forskellige mennesker i to forskellige stater
på to forskellige tidspunkter, der siger,
at Michael Goodwin indrømmede at være ansvarlig for mordene
på Mickey og Trudy Thompson.
Lækre sager, et juridisk begreb.
Alt i sagen var indicier,
når det kom til at forbinde Mike Goodwin med mordene.
Det ændrede sig med afsløringen af nye øjenvidner.
America's Most Wanted gjorde, at en revisor ringede og sagde:
"Jeg har en klient, og han så noget mistænkeligt
et par dage før mordet.
Han har prøvet at ringe til politiet, men de afviser ham."
Han hed Ron Stevens.
Han sagde: "Jeg kendte ikke Mickey Thompson.
Jeg har aldrig mødt ham, men jeg boede tre gader fra mordene."
Ron siger også: "Jeg kom tidligt hjem,
og min kone går ud for at møde mig i indkørslen.
Hun sagde: 'Godt, du er hjemme.
Der er en mistænkelig bil på gaden.
Der er to mænd i, de har en kikkert, og de har nok gang i noget.
Der er en skole nede ad gaden. Måske er de pædofile eller kidnappere.'"
Ron Stevens går ned mod gaden,
hvor bilen er parkeret, og han kan se siden af chaufføren.
Chaufføren var hvid. Passageren var sort.
Da Ron Stevens kommer tættere på chaufføren, kører han derfra.
Han kører fra stedet med høj fart.
Ron tænker: "Det var underligt." Han ringede til LA politidistrikt.
Desværre sendte vi aldrig en vogn derud.
Så det er vores skyld.
Det var fire dage før Mickey og Trudy Thompson-mordene.
Og når han beskriver chaufføren,
beskriver han Michael Goodwin.
Var det Mike Goodwin?
Var han der og overvågede området
for at sætte planerne i gang for at få dem myrdet?
Så der skulle laves en konfrontationsparade
for at se, om dette vidne virkelig kunne identificere Goodwin.
Det var problemet. Hvordan gør man det?
Hvis personen var varetægtsfængslet, kunne man.
Så tanken var: "Lad os anholde ham med en Ramey-kendelse."
Ramey er et udtryk, vi bruger i Californien for en arrestordre,
hvor en dommer skriver under på den. Statsanklageren involveres ikke.
Så jeg laver en arrestordre på Mike Goodwin. Fuck Mike Goodwin.
Hr. Goodwin, du er her, fordi du nægtede at deltage i konfrontationsparaden.
Havde det været nemmere, set i bakspejlet, at melde sig frivilligt?
Nej, vi må udfordre statens forseelser, når vi kan.
Men hvis jeg havde begået en perfekt forbrydelse,
ville jeg så være så dum at komme på gerningsstedet?
Det er ufatteligt.
Jeg lavede en konfrontationsparade i fængslet for Ron Stevens og hans kone.
De så begge konfrontationsparaden.
De identificerede begge Michael Frank Goodwin
som manden, der sad i bilen med en afroamerikaner
tre gader fra Mickey Thompsons hus fire dage før mordet.
At kunne placere ham tæt på gerningsstedet var en stor åbenbaring.
Nu har vi ham, og vi sigtede ham for mord.
Det hele er en farce og et setup,
og som de behandlede mig i fængslet, var et eksempel på det.
- Det var det. Tak. - Bibelen.
Tak.
12. DECEMBER 2001 13 ÅR EFTER THOMPSON-DRABENE
Jeg så op i himlen og talte til Mickey...
Jeg sagde: "Du tror, du har kørt nogle udholdenhedsløb i dit liv.
Nu skal du bare høre.
Vi har kørt et udholdenhedsløb i 13 år og ni måneder.
Det var hårdt, men jeg gjorde det, du lærte mig.
"Giv aldrig op."
Jeg husker, da han blev anholdt. Jeg var forhåbningsfuld.
Men det var ikke ovre.
Goodwin kaldte sagen mod ham "karaktermord".
Vi vidste, at Goodwin var en slimet skiderik.
Kan han vriste sig fri fra det her?
Mike Goodwin havde et brændende had til mig, efter jeg havde anholdt ham.
Truslerne begyndte på det tidspunkt.
Han havde folk, der arbejdede for ham, og det fortsatte bare.
Mark Lillienfeld begyndte at få nogle ret alvorlige trusler.
Trusler på livet, dødstrusler, men Mark mente:
"Jeg har et job. Jeg lader mig ikke afskrække."
Mark er en af de fyre, slagene praller af på,
og jeg var den dumme irske bokser,
som stod der og absorberede hvert eneste slag
for at vise, hvor sej han er.
Hvis man skal holde så længe som Mark,
bliver man nødt til at lade slagene prelle af.
Efter at have set, hvad de vil gøre, er jeg meget bekymret.
De forfalsker beviser.
LANDSRETTEN
Anklagemyndigheden ville ikke involvere sig,
hvis det var en tabersag.
Hvis man ikke har styr på tropperne, tager man ikke chancen
i en højt profilleret sag som denne.
Jeg mødte Ron Bowers. Han var vicestatsanklager.
Han var gået på pension,
men var blevet genansat i deres retsagsenhed.
De to statsanklagere, Alan Jackson og Pat Dixon,
havde fået Rons hjælp til at forberede alle beviserne
og organisere sagen. Det var en stor sag.
Jeg sagde: "Jeg vil da gerne se på det,
men så skal jeg have sagsakterne."
Mark sagde: "Okay, det klarer vi."
Næste dag kunne jeg nærmest ikke komme ind på mit kontor.
Det er fyldt med kasser.
På min gule blok havde Mark skrevet:
"Ron, det er de kasser, du bad om.
Få styr på det, og gør det hurtigt."
Ron Bowers spillede en væsentlig rolle i
udkastet til præsentationen for at få sagen for retten.
Ron var en mester i det.
Jeg lavede en præsentation, viste den til statsanklageren...
MOTIV – UDTALELSER
...og statsanklageren sagde: "Okay, vi kører den."
Det var begyndelsen på forberedelserne til retssagen mod Michael Goodwin.
6. NOVEMBER 2006 18 ÅR EFTER THOMPSON-DRABENE
Bogstaveligt talt fra dag et...
INDLEDENDE ARGUMENTATION
...havde Michael Goodwin onde hensigter.
Jeg kender ikke andre tilfælde i Californiens historie,
hvor de faktiske drabsmænd aldrig blev identificeret.
Der er ingen anden konklusion,
end at Mike Goodwin hyrede dem.
Vi blev ved med at vende tilbage til idéen om,
at jeg ikke behøver at bevise, at Mike Goodwin gjorde det,
ligesom jeg ikke skal bevise, at syv milliarder andre ikke gjorde det.
Ingen andre ønskede Mickey Thompson død.
I denne sag blev motivet meget vigtigt.
Mike Goodwin var morderisk, vred og sagde til alle, der ville lytte:
"Jeg slår Mickey Thompson ihjel, før jeg giver ham én mønt."
Mickey og Trudy Thompsons mordere er aldrig blevet identificeret...
FORSVARSADVOKAT
...kendt, fanget eller anholdt.
Forsvarets sag kunne opsummeres med,
at Goodwin var i et fitnesscenter, da de to blev dræbt.
Han havde intet med det at gøre. Der var ubesvarede spørgsmål.
Vi indkaldte mange til at vidne om truslerne
og historien mellem Mickey og Goodwin før forbrydelsen.
Jeg vidnede om at høre truslerne, og at jeg genkendte Goodwins stemme.
Han så selvtilfreds ud, som om han var sikker på en frikendelse.
Men på samme tid så han mig aldrig i øjnene.
Det var en anerkendelse for mig,
at han vidste, han havde forårsaget smerte.
I vores afsluttende argumenter var en af de ting, jeg syntes,
var gribende, trist, men stadig vigtigt,
den måde, Mickey trak sine sidste åndedrag.
Mickey Thompsons sidste syn på denne planet
var hans kone, der blev henrettet.
Hvorfor er det så vigtigt?
For der er ingen andre på Jorden,
der ønskede, at Mickey Thompson skulle lide sådan.
Der var kun én fyr.
Det var Mike Goodwin.
Det var fedt, da Alan Jackson lavede de afsluttende argumenter.
Jeg tænkte bare: "Ja!"
Han overbeviste mig.
Overbeviste han de 12 folk derovre?
4. JANUAR 2007 2 MÅNEDER EFTER RETSSAGEN BEGYNDTE
Juryen voterede i seks dage, og ventetiden var brutal.
Man er i en slags limbo,
hvor man ikke ved, hvad juryen synes om din præsentation.
Da juryen sagde, de havde nået frem til en dom,
var det et meget nervepirrende øjeblik, hvor jeg tænkte: "Okay, nu sker det."
Juryen i ovennævnte sag
finder den tiltalte Michael Goodwin skyldig.
Da de sagde det, klemte Collene min hånd.
Det var, som om...
"Der findes retfærdighed."
Mike Goodwin blev dømt på alle anklagepunkter,
to om drab og særlige omstændigheder,
og han blev idømt to livstidsdomme uden mulighed for prøveløsladelse.
Jeg rejste mig, vendte mig om, og Collene græd
af glæde og lettelse.
Det her er for Mickey.
Han vandt dette ræs.
Det er en god følelse.
Min far kommer ikke tilbage, men der er retfærdighed.
Da jeg hørte dommen, husker jeg, at jeg sagde højt: "Endelig."
Jeg gav en del af mig selv til sagen.
Der er en enorm personlig tilfredsstillelse
i at vide, at familien til Mickey Thompson og Trudy Thompson,
hvad de havde kæmpet for, viet deres liv til...
For hver del af mig selv, jeg gav til sagen,
fik jeg så meget mere tilbage af dem.
Mit løfte til Collene, Gary Campbell og Thompson-familien var,
at jeg ville arbejde så hårdt som alle andre og gøre mit bedste.
Jeg bruger ikke det ord, for jeg synes, det er et forfærdeligt ord,
og det er ordet "afslutning".
Når man mister to familiemedlemmer i en voldshandling,
får man ingen afslutning.
Der var noget endeligt over det, da dommen faldt,
både for mig og for familien,
men der var noget, der nagede mig i baghovedet:
"Det er uopklaret. De to mordere er derude."
EFTERLYST FOR MORD
Vi har en ud af tre, men vi vil stadig have fat på dem.
Under hele efterforskningen havde vi aldrig nogen idé om,
hvem de faktiske drabsmænd var.
Det er en igangværende sag.
Det er dejligt at vide, at der faldt dom.
Men deres mord
er en del af mit liv.
Min tante Trudy er i min bevidsthed.
Mickey ville opfylde sin livslange drøm og sætte hastighedsrekord på land.
Det eneste, min far aldrig opnåede, var hastighedsrekorden på land.
Han gjorde det på én måde, men han havde ikke den officielle rekord.
Så da han ringede i 1987 og sagde: "Du skal køre den,"
betød det nok mere for mig end noget andet overhovedet.
Vi begyndte at snakke om, hvordan man skulle gøre det,
og så blev min far myrdet.
Så lod jeg det ligge i 22 år.
Og så tænkte jeg: "Ved du hvad?
Jeg vil ikke sidde, når jeg er 80,
og spekulere på, om bilen kunne køre 725 kilometer i timen."
Vi opgav alt for at gøre det.
Vi opgav alt, vi havde i livet, for at gøre det.
12. AUGUST 2018
Og vi gjorde det.
Godt gået!
Bilen kørte 739 kilometer i timen.
Jeg tager min hjelm af.
Jeg står stadig i bilen, og jeg kigger op.
Jeg afsluttede hans mission
og fuldførte min.
Det var nok et af de mest betydningsfulde øjeblikke...
...nogensinde.
I NÆSTE AFSNIT
Hvis en kriminalbetjent i drabsafdelingen har en fjende, så er det tid.
Tid er din fjende.
Teresa Broudreaux blev fundet nøgen og død på stranden.
Der er gået 33 år uden svar.
Hvad hed din kone igen?
Terri. T-E-R-R-I.
Og I var gift?
- Ja. - Okay.
Alle troede, jeg gjorde det.
At jeg slap afsted med det.
En mordsag afsluttes ikke, før nogen bliver stillet til ansvar.
Nogen derude ved noget.
Tekster af: Martin Larsen